ב"ה כג כסלו תשע"ה 15.12.2014

**בפרשת מקץ מדוע נכתב יעקב ובהמשך נהפך שמו לישראל**

**מאת:זילברמן ראובן.**

reuven49@walla.co.il

בפרשת מקץ נכתב בתחילה בשמו **יעקב** ובהמשך נהפך ונקרא **ישראל**.

" **בראשית פרק מב/מג** וַיְהִי, הֵם מְרִיקִים שַׂקֵּיהֶם, וְהִנֵּה-אִישׁ צְרוֹר-כַּסְפּוֹ, בְּשַׂקּוֹ; וַיִּרְאוּ אֶת-צְרֹרוֹת כַּסְפֵּיהֶם, הֵמָּה וַאֲבִיהֶם וַיִּירָאוּ.  וַיֹּאמֶר אֲלֵהֶם **יַעֲקֹב** אֲבִיהֶם, אֹתִי שִׁכַּלְתֶּם................................................

וַיֹּאמֶר, **יִשְׂרָאֵל**, לָמָה הֲרֵעֹתֶם, לִי--לְהַגִּיד לָאִישׁ, הַעוֹד לָכֶם אָח. וַיֹּאמְרוּ שָׁאוֹל שָׁאַל-הָאִישׁ לָנוּ וּלְמוֹלַדְתֵּנוּ לֵאמֹר, הַעוֹד אֲבִיכֶם חַי הֲיֵשׁ לָכֶם אָח, וַנַּגֶּד-לוֹ, עַל-פִּי הַדְּבָרִים הָאֵלֶּה; הֲיָדוֹעַ נֵדַע--כִּי יֹאמַר, הוֹרִידוּ אֶת- אֲחִיכֶם.

וַיֹּאמֶר יְהוּדָה אֶל-**יִשְׂרָאֵל** אָבִיו.

נשאלת השאלה :מדוע בפרשה נהפך שמו של יעקב לישראל.

חיפשתי על כך תשובה בדברי חז"ל ובכל הכתובים ולא נמצאה תשובה כתובה!!!!!

להלן תשובה על דעתי.

אני תמיד מחפש בתורה תמיד את הרעיון של **רוחני** ומולו את הרעיון **הגשמי** באותו נושא.

וזאת מתוך המילים מבראשית "בצלמנו ודמותנו" צלמנו=צל-מנו צל שלנו.צל גשמי מול האור הרוחני האלוהי.

ראה מאמרים בנושא צלמנו ודמותנו.

בפרשה נשים לב שהשם יעקב מופיע בתחילה כאשר בני ישראל חוזרים ממצרים ומציגים לפני יעקב מה קרה

 במצרים וכן את " וְהִנֵּה-אִישׁ צְרוֹר-כַּסְפּוֹ, בְּשַׂקּוֹ; וַיִּרְאוּ אֶת-צְרֹרוֹת כַּסְפֵּיהֶם, הֵמָּה וַאֲבִיהֶם—וַיִּירָאוּ"

האחים מתחילים לספר על שמעון שנאסר כערבון להבאת בנימין בן הזקונים.יעקב חושב שיוסף מת ולכן ונשאר

בנימין כבן אחרון לרחל אהובתו.דמותו של יעקב היא רגילה של אבא **גשמי** שמקבל אינפורמציה מהילדים.

שמו של יעקב ניתן לו על ידי הוריו ואלו שמו ישראל ניתן לו על ידי אלוהים.כלומר ישראל הוא שם רוחני כפי שאברהם הוא שם אלוהי וגם שרה.

שמו של **יעקב** הופך **לישראל**.רק כאשר יעקב עומד מול בעיה ונמצא בדילמה קשה מאוד צריך להפעיל שיקול דעת.הנושא הוא מחשבתי **רוחני**.

התקופה היא בצורת קשה " **וְהָרָעָב, כָּבֵד בָּאָרֶץ**. וַיְהִי, כַּאֲשֶׁר כִּלּוּ לֶאֱכֹל אֶת-הַשֶּׁבֶר, אֲשֶׁר הֵבִיאוּ, מִמִּצְרָיִם;"

" **יוֹסֵף אֵינֶנּוּ, וְשִׁמְעוֹן אֵינֶנּוּ, וְאֶת-בִּנְיָמִן תִּקָּחוּ, עָלַי הָיוּ כֻלָּנָה**". לרחל אהובתו יש שני ילדים יוסף ובנימין.

בסיפור יוסף נאמר לישראל שיוסף נטרף ומת ,כעת נשאר לרחל רק בנימין בן הזקונים.

הדילמה בפניה עומד ישראל מזכירה מידית את בראשית פרשת ויירא פרשת עקדת יצחק.

יצחק הוא בן יחיד לשרה. ואלוהים עומד לנסות את אברהם.

**בראשית פרק כב "**  וַיְהִי, אַחַר הַדְּבָרִים הָאֵלֶּה, וְהָאֱלֹהִים, **נִסָּה** אֶת-אַבְרָהָם;**"**

"וַיַּשְׁכֵּם אַבְרָהָם בַּבֹּקֶר, וַיַּחֲבֹשׁ אֶת-חֲמֹרוֹ, וַיִּקַּח אֶת-שְׁנֵי נְעָרָיו אִתּוֹ, וְאֵת יִצְחָק בְּנוֹ; וַיְבַקַּע, עֲצֵי עֹלָה, וַיָּקָם וַיֵּלֶךְ, אֶל-הַמָּקוֹם אֲשֶׁר-אָמַר-לוֹ הָאֱלֹהִים.**"**

אברהם אינו מתלבט ומחליט לבצע את פקודת אלוהים ועומד במבחן.והתוצאה .

"כִּי עַתָּה יָדַעְתִּי, כִּי-יְרֵא אֱלֹהִים אַתָּה, וְלֹא חָשַׂכְתָּ אֶת-בִּנְךָ אֶת-יְחִידְךָ, מִמֶּנִּי. וַיִּשָּׂא אַבְרָהָם אֶת-עֵינָיו, וַיַּרְא וְהִנֵּה-אַיִל, אַחַר, נֶאֱחַז בַּסְּבַךְ בְּקַרְנָיו; וַיֵּלֶךְ אַבְרָהָם וַיִּקַּח אֶת-הָאַיִל, וַיַּעֲלֵהוּ לְעֹלָה תַּחַת בְּנו"

כל הרעיון הוא ניסוי מאלוהים .ניסוי והתלבטות **רוחנית**.

בפרשת מקץ הרעיון הוא אותו רעיון אך בנושא גשמי.

 אלוהים מביא את יעקב בפני עובדות שיש בהם התלבטות מה לעשות.

 מה לעשות עם שני ילדיו שמעון האסור במצרים בידי " שֵׁם-יוֹסֵף, **צָפְנַת פַּעְנֵחַ**", מול בנימין ומול הרעב.

התלבטות **גשמית** אנושית של צדק.ואכן בסופו של דבר כל בני המשפחה מתאחדים כולל יוסף .

 וכל זאת תוצאה מהויתור של ישראל והחמלה של אלוהים " קָחוּ; וְקוּמוּ, שׁוּבוּ אֶל-הָאִישׁ**.**

**" וְאֵל שַׁדַּי, יִתֵּן לָכֶם רַחֲמִים לִפְנֵי הָאִישׁ**, וְשִׁלַּח לָכֶם אֶת-אֲחִיכֶם אַחֵר, וְאֶת-**בִּנְיָמִין**; וַאֲנִי, כַּאֲשֶׁר שָׁכֹלְתִּי שָׁכָלְתִּי".